
[image: coa]

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 
ՀԱՇՎԵՔՆՆԻՉ ՊԱԼԱՏ

Ո Ր Ո Շ ՈՒ Մ

2023 թվականի հուլիսի 27-ի թիվ 110–Լ


ՀԱՇՎԵՔՆՆԻՉ ՊԱԼԱՏԻ 2022 ԹՎԱԿԱՆԻ ՆՈՅԵՄԲԵՐԻ 24-Ի ԹԻՎ 224-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ
	
Ղեկավարվելով Հաշվեքննիչ պալատի մասին Հայաստանի Հանրապետության օրենքի 16-րդ հոդվածի 9-րդ մասի 3-րդ և 9-րդ կետերով, Նորմատիվ իրավական ակտերի մասին Հայաստանի Հանրապետության օրենքի 33-րդ հոդվածի 1-ին մասի 3-րդ և 4-րդ կետերով, ինչպես նաև հաշվի առնելով Հաշվեքննիչ պալատի 2023 թվականի հունիսի 29-ի թիվ 86-Լ որոշմամբ իրականացված՝ Հաշվեքննիչ պալատի կառուցվածքային փոփոխությունը, Հաշվեքննիչ պալատը․

Ո Ր Ո Շ ՈՒ Մ Է`

1. Հաշվեքննիչ պալատի 2022 թվականի նոյեմբերի 24-ի «Հաշվեքննիչ պալատի 2023 թվականի գործունեության ծրագիրը և Հաշվեքննիչ պալատի 2023 թվականի գործունեության ծրագրի առաջին և երկրորդ մասերով նախատեսված ծրագրային կետերի ընտրության հիմնավորումը հաստատելու մասին» թիվ 224-Լ որոշման N 1 հավելվածի (Հաշվեքննիչ պալատի 2023 թվականի գործունեության ծրագիր) «ԵՐԿՐՈՐԴ ՄԱՍ – ՌԻՍԿԵՐԻ ՎՐԱ ՀԻՄՆՎԱԾ ՄԵԹՈԴԱԲԱՆՈՒԹՅԱՆ ՀԱՇՎԵՔՆՆՈՒԹՅՈՒՆՆԵՐ» բաժինը շարադրել նոր խմբագրությամբ՝










	«ԵՐԿՐՈՐԴ ՄԱՍ – ՌԻՍԿԵՐԻ ՎՐԱ ՀԻՄՆՎԱԾ ՄԵԹՈԴԱԲԱՆՈՒԹՅԱՆ ՀԱՇՎԵՔՆՆՈՒԹՅՈՒՆՆԵՐ 

	N
	ՀԱՇՎԵՔՆՆՈՒԹՅԱՆ ՕԲՅԵԿՏ (ՆԵՐ)
	ՀԱՇՎԵՔՆՆՈՒԹՅԱՆ ԱՌԱՐԿԱ
	ՍՏՈՐԱԲԱԺԱՆՈՒՄ

	1.
	Քաղաքաշինության կոմիտե
	Ֆինանսատնտեսական գործունեության ֆինանսական և համապատասխանության հաշվեքննություն
	4-րդ վարչություն

	2.
	Գեղարքունիքի մարզպետարան
	Ֆինանսատնտեսական գործունեության ֆինանսական և համապատասխանության հաշվեքննություն
	3-րդ վարչություն

	3.
	Շիրակի մարզպետարան
	Ֆինանսատնտեսական գործունեության ֆինանսական և համապատասխանության հաշվեքննություն
	5-րդ վարչություն

	4.
	Ներքին գործերի նախարարության միգրացիայի և քաղաքացիության ծառայություն
	Ֆինանսատնտեսական գործունեության ֆինանսական հաշվեքննություն
	4-րդ վարչություն

	5.
	Արտաշատի համայնքապետարան
	Ֆինանսատնտեսական գործունեության ֆինանսական և համապատասխանության հաշվեքննություն
	2-րդ վարչություն

	6.
	Տարածքային կառավարման և ենթակառուցվածքների նախարարություն
	Կոշտ թափոնների կառավարման գործընթացի կատարողականի հաշվեքննություն
	6-րդ վարչություն

	7.
	Պետական եկամուտների կոմիտե
	Էլեկտրոնային առևտրի և ծառայությունների մատուցման հարկման գործընթացի կատարողականի հաշվեքննություն
	6-րդ վարչություն

	8.
	Ներքին գործերի նախարարություն
	Սեյսմիկ պաշտպանության գործընթացի կատարողականի հաշվեքննություն
	1-ին վարչություն

	9.
	Աշխատանքի և սոցիալական հարցերի նախարարության միասնական սոցիալական ծառայություն
	Զբաղվածության ծրագրի իրականացման գործընթացի կատարողականի հաշվեքննություն
	1-ին վարչություն

	10.
	Առողջապահության նախարարություն
	Մոր և մանկան առողջության պահպանման կատարողականի հաշվեքննություն
	7-րդ վարչություն

	11.
	Էկոնոմիկայի նախարարություն
	Չափագիտության զարգացման ծրագրի իրականացման գործընթացի կատարողականի հաշվեքննություն
	7-րդ վարչություն

	12.
	Էկոնոմիկայի նախարարություն
	Արտադրական հնարավորությունների արդիականացման և նոր տեխնոլոգիաների ներմուծման խթանման նպատակով մատչելի պայմաններով վարկերի տրամադրման գործընթացի կատարողականի հաշվեքննություն
	5-րդ վարչություն


»:



2. Հաշվեքննիչ պալատի 2022 թվականի նոյեմբերի 24-ի «Հաշվեքննիչ պալատի 2023 թվականի գործունեության ծրագիրը և Հաշվեքննիչ պալատի 2023 թվականի գործունեության ծրագրի առաջին և երկրորդ մասերով նախատեսված ծրագրային կետերի ընտրության հիմնավորումը հաստատելու մասին» թիվ 224-Լ որոշման N 2 հավելվածի (Հաշվեքննիչ պալատի 2023 թվականի գործունեության ծրագրի առաջին և երկրորդ մասերով նախատեսված ծրագրային կետերի ընտրության հիմնավորում) 5-րդ բաժնում կատարել հետևյալ փոփոխությունները՝
1) «Շրջակա միջավայր, ենթակառուցվածքներ» գլխին նախորդող «2023 թվականի համար ծրագրված կատարողականի հաշվեքննությունների թիվը՝ 9 է, որից 3-ը (ոլորտները՝ առողջապահություն; սոցիալական ապահովություն և աշխատանքի ռեսուրսներ) տեղափոխվել են 2022 թվականի գործունեության ծրագրից. «Առողջապահության նախարարությունում ոչ վարակիչ հիվանդությունների բժշկական օգնության ապահովման կատարողականի հաշվեքննություն», «Մոր և մանկան առողջության պահպանման կատարողականի հաշվեքննություն» և «Աշխատանքի և սոցիալական հարցերի նախարարության միասնական սոցիալական ծառայությունում զբաղվածության ծրագրի իրականացման գործընթացի կատարողականի հաշվեքննություն»: Իսկ թվով 6 նոր ծրագրային կետերը ներկայացված են ստորև (սույն առաջարկները առավելապես բխում են ՀՀ կառավարության 2021-2026թթ. գործունեության ծրագրով սահմանված ոլորտային հիմնական առաջնահերթություններից):» պարբերությունը շարադրել հետևյալ նոր խմբագրությամբ.
«2023 թվականի համար ծրագրված կատարողականի հաշվեքննությունների թիվը՝ 7 է, որից 2-ը (ոլորտները՝ սոցիալական ապահովություն և աշխատանքի ռեսուրսներ) տեղափոխվել են 2022 թվականի գործունեության ծրագրից. «Մոր և մանկան առողջության պահպանման կատարողականի հաշվեքննություն» և «Աշխատանքի և սոցիալական հարցերի նախարարության միասնական սոցիալական ծառայությունում զբաղվածության ծրագրի իրականացման գործընթացի կատարողականի հաշվեքննություն»: Իսկ թվով 5 նոր ծրագրային կետերը ներկայացված են ստորև (սույն առաջարկներն առավելապես բխում են ՀՀ կառավարության 2021-2026թթ. գործունեության ծրագրով սահմանված ոլորտային հիմնական առաջնահերթություններից):»,
2) Ազգային տնտեսական զարգացում գլուխն ուժը կորցրած ճանաչել:
3. Սույն որոշումն ուժի մեջ է մտնում հրապարակման հաջորդող օրվանից:
		
	ՀԱՇՎԵՔՆՆԻՉ ՊԱԼԱՏԻ ՆԱԽԱԳԱՀ
	
	

ԱՏՈՄ ՋԱՆՋՈՒՂԱԶՅԱՆ

